1 Pangertian Lengkara
Lengkara
punika marupa pupulan kruna, taler sering marupa kruna pinaka pasaur
lengkara sadurungnyané. Pinaka dasar pupulan kruna utawi krunané punika
kabaos lengkara inggih punika: (a) runtutan ucapan utawi tulisan sané
madaging unteng pikayunan sané jangkep manut uger-uger tata basa; (b)
runtutan ucapan sané madaging alunan suara (nada) ring pamuput madaging
panees suara panguntat (intonasi final). Ring basa sané kasurat (basa tulis), lengkara ketahnyané kakawitin antuk aksara murda (huruf kapital) miwah ring panguntat madaging cecirén (tanda) cecek (titik), pitakén, miwah pisuruh (seru). Ngiring cingak conto kadi ring sor puniki.
Nyén ento?
Tiang.
Énggalin mai!
Siapé ané belina ibi suba mati.
Lengkara sané kabaos paripurna sakirangnyané madaging jejering lengkara (subjék) miwah linging lengkara (prédikat). Kawigunan (fungsi) lianan sakadi panandang (objék) miwah katerangan (keterangan) nénten ngwetuang lengkara punika jangkep.
2 Lengkara Nganutin Tetujon
Nganutin
tetujon bebaosan, lengkara kapérang dados tigang soroh inggih punika
lengkara pamidarta, lengkara pitakén, miwah lengkara panguduh.
2.1 Lengkara Pamidarta
Lengkara Pamidarta inggih punika lengkara sané nlatarang pariindikan. Panees lengkara ring untat ketahipun rata, sakadi:
Jani ada paméran di lapangan.
Ibi sanja umah I Darmané puun.
Dugas bomé macedar, tiang sedek maca buku.
Dugas odalané di Pura Désa Luh Nérti makamén songkét.
2.2 Lengkara Pitakén
Lengkara
Pitakén marupa lengkara sané tetujonipun nunas pasaur saking sang sané
katakénin. Panees ring panguntat lengkara ketah ipun ngunggahang (intonasi tanya) miwah sering nganggén kruna pitakén, sakadi:
Ada paméran di lapangan?
Dija ada paméran?
Ada apa di kota Tabanan?
Sira sané rauh mriki?
2.3 Lengkara Panguduh
Lengkara
Panguduh inggih punika lengkara sané tetujonipun ngandikain anak tiosan
mangda maparilaksana utawi ngambil pakaryan. Lengkara panguduh punika
wénten panguduh sané alus miwah sané kasar, sakadi:
1. Gus alihang jebos salep ratun, kayang niki baktaang meriki nggih!
2. Pak malih bénjang sawatara jam 19.00 Wita bukak kunci banjaré nggih!
3. Pak madé yan sampun wénten madu geruh télpon titiang nggih!
4. Luh, buin mani ngusaba di Désa ngerejang nah!
5. Yan di rediténé sangkepin banjaré ka Désa nah!
6. Jero mangku malih purnama sane jagi rauh niki tuntun titian ngelukat ka Tirta
Empul nggih!
7. Buk nikayang sareng rabin ibuké, ring raihina buda puniki bajaré sangkep nggih!
8. Adi yan mani semeng ka peken lebihin meli darang kopi, kerana tukang mani orin
beli megarapan nah!
9. Tu ngidiolas beliang bapa roko ka warung abongkos jani!
10. De bagus nyan sanjané barengin meme ngalap bungan pacahé ka carik, cang aba
ka peken mani nah!
11. Jero ngidiolas tunasang titiang wangsupadanIda, yening janten jero benjang nangkil
ka pura Lempuyang nggih!
12. Man yan payu kepasih, payu alihang bapa nyen yéh pasih wadahin jerégané nah!
13. Alit-alité makesami ring rahina Purnamané ngangge pakaian adat ngeranjing nggih!
14. Adi ngidiolas nah, suratang jep tulisan ené nganggo aksara bali nah!
15. Mé yan ada timpal yangé teka ngalih buku, né duur mejané to baang makejang
nah!
3 Lengkara Nganutin Wangun
Nganutin wangunipun, lengkara kabinayang dados lengkara tunggal miwah lengkara masusun.
3.1 Lengkara Tunggal
Lengkara Tunggal, inggih punika lengkara sané polannyané
asiki, sakirangnyané madaging jejering lengkara, linging lengkara, ring
asapunapiné madaging panandang (objék) miwah katerangan, sakadi:
Mén Putu meli nasi
Ni Sari ngadep bunga di peken
Linuhé nguugang umah ibi sanja.
Semengan pesan pegawéné suba masuk ka kantor.
3.2 Lengkara Masusun
Lengkara
Masusun, inggih punika lengkara tunggal sané sampun kawrediang ngwangun
susun anyar tur sakirangnyané madaging kalih lengkara tunggal. Lengkara
masusun kabinayang malih dados tetiga inggih punika lengkara masusun
pepadan, lengkara masusun matingkat, miwah lengkara masusun pepetan.
3.2.1 Lengkara Masusun Pepadan
Lengkara Masusun Pepadan inggih punika lengkara masusun sané lengkaranipun kantun sapadan utawi sederajat. Lengkara puniki ketah kagabungang antuk kruna napi, nanging, sakéwala, miwah sané lianan. Indayang cingak lengkara ring sor puniki.
Beli Wayan negak ditu, tiang dini.
Nyoman ngoyong driki napi milu ka umah Pan Danuné?
Adinné jemet, nanging belinné kiul.
Ia anak suba malajah, sakéwala nu masih belog.
3.2.2 Lengkara Masusun Matingkat
Lengkara
Masusun Matingkat puniki kawangun antuk lengkara sané paiketannyané
nénten sumaih. Silih sinunggil lengkarannyané kabaos inan lengkara (induk kalimat), lengkara sané lianan kabaos pranakan lengkara (anak kalimat), sakadi:
Nyoman Sokasti teka dugasé tiang sedek nulis surat di kamar.
Madé Cenik ngeling krana tusing menék kelas.
Ia malali mulih nuju bulan purnama.
Di subané ada anak nepukin makejang anaké sing bani malali kema.
3.2.3 Lengkara Masusun Pepetan
Lengkara Masusun Pepetan inggih punika lengkara masusun sané ngutamayang mepetang wangun lengkara sané pateh, sakadi:
Cariké ento mara belina. Cariké ento jani suba gadéanga.
- Cariké ento mara belina, jani suba gadéanga.
I Sekar belianga nasi. I Guru tusing belianga nasi.
- I Sekar belianga nasi, I Guru tusing belianga.
Nyoman Ruja malali ka Jakarta. Nyoman Ruja malali ka Bandung, Nyoman Ruja malali ka Yogyakarta.
- Nyoman Ruja malali ka Jakarta, ka Bandung, lan ka Yogyakarta.
4. Lengkara Nganutin Paindikan Jejering Lengkara
Nganutin
paindikan jejering lengkaranipun, lengkara-lengkara basa Baliné
kabinayang dados lengkara lumaksana miwah lengkara linaksana.
4.1 Lengkara Lumaksana
Lengkara
Lumaksana inggih punika lengkara sané jejering lengkarannyané
nglaksanayang pakarya. Linging lengkarannyané ketah marupa kruna tiron
mapangater anusuara, sakadi:
Beli Madé nusuk saté.
Mbok Putu ngaé rujak.
Adinné nulis surat ibi sanja di ampiké.
I juru boros manah kijangé ento.
4.2 Lengkara Linaksana
Lengkara
Linaksana, inggih punika lengkara sané jejering lengkarannyané keni
paindikan. Linging lengkarannyané ketah marupa kruna tiron mapangater ka- miwah mapangiring –in, miwah –a, sakadi:
Saténé katusuk baan Beli Madé.
Tiang dukaina ring I Guru.
Bungané adepa tekén Luh Sari di Peken Badung.
Adinné maekin belinné.
Galengé tegakina tekén panakné.
Pustaka Acuan
Alwi,
Hasan dkk. 1993. Tata Bahasa Baku Bahasa
Indonesia. Jakarta: Departemen Pendidikan dan Kebudayaan.
Anom, I Gusti
Ketut. 1983. Tata Bahasa Bali.
Denpasar: Pemerintah Daerah Provinsi Daerah Tingkat I Bali
Bawa, I Wayan lan
I Wayan Jendra. 1981. Struktur Bahasa
Bali. Jakarta: Pusat Pembinaan dan Pengembangan Bahasa, Departemen
Pendidikan dan Kebudayaan.
Cook S.J, Walter
A. 1971. Introduction to Tagmemic Analysis. London-New
York-Sydney-Toronto; Holt, Rinehart & Wiston.
Elson, Benjamin
& Velma Pickett. 1969. An Introduction to Morphology and Syntax.
Santa Ana, California: Summer Institute of Linguistics.
Ramlan, M. 1976. “Penyusunan
Tata Bahasa Sruktural Bahasa Indonesia” (dalam Pedoman Penulisan Tata Bahasa
Indonesia, ed. Yus Rusyana dan Samsuri). Jakarta: Pusat Pembinaan dan
Pengembangan Bahasa Departemen Pendidikan dan Kebudayaan.
Sulaga, I Nyoman
dkk. 1996. Tata Bahasa Baku Bahasa Bali.
Denpasar: Pemerintah Provinsi Daerah Tingkat I Bali.
Tim Penyusun.
2006. Tata Basa Bali. Denpasar: Dinas
Kebudayaan Provinsi Bali, Badan Pembina Bahasa, Aksara, dan Sastra Bali
Provinsi Bali.
Tinggen, I Nengah.
1984. Tata Basa Bali Ringkes.
Singaraja: Rhika.
ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn min_Latn smo_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn sun_Latn ban_Latn ind_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ind_Latn ban_Latn ban_Latn sun_Latn ban_Latn ban_Latn ban_Latn ban_Latn ban_Latn ban_Latn ind_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn sun_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn knc_Latn ban_Latn ace_Latn bug_Latn bjn_Latn min_Latn jav_Latn ban_Latn min_Latn ban_Latn ban_Latn ind_Latn zsm_Latn taq_Latn eng_Latn fao_Latn zho_Hans eng_Latn zho_Hans zsm_Latn bjn_Latn zsm_Latn bjn_Latn smo_Latn bjn_Latn ban_Latn ind_Latn ban_Latn min_Latn ban_Latn ban_Latn ban_Latn cjk_Latn